Нягледзячы на тое, што дзень нараджэння Фердынанда Рушчыца прыпадае на 10 снежня, у нашай краіне ўрачыстасці ўжо пачаліся. У роднай вёсцы мастака — Багданаве, што ў Валожынскім раёне, адбыўся пленэр, у якім узялі ўдзел мастакі Кастусь Качан, Алесь Суша, Уладзімір Васюк, Ігар Бархаткоў, Аляксандр Лубнеўскі, Уладзімір Пракапцоў, Аляксандр Грышкевіч, Уладзіслаў Петрык. Але фармат адзначэння памятнай даты нашмат большы. Бо постаць Рушчыца значная і мы яе толькі адкрываем для сябе.